
[bookmark: _GoBack]מבוא
משרדי הממשלה נדרשים לנהל את המלאי והמצאי של טובין המשרד. במסגרת זו עשוי להימצא טובין עודף או טובין בלאי. 
מטרת ההוראה 
להנחות את משרדי הממשלה ויחידות הסמך (להלן: ''משרדי הממשלה'' או ''המשרד'') בדבר ההתנהלות בעניין עודפי טובין וטובין בלאי.
ראה הגדרות הוראה זו בנספח א - הגדרות.
הנחיות לביצוע 
מינוי הוועדה
מנכ''ל המשרד או סמנכ"ל לתפעול ולוגיסטיקה/סמנכ"ל למינהל ומשאבי אנוש ימנה ועדה בנושא ניהול עודפי הטובין והבלאי במשרד (להלן: "ועדת בלאי ועודפים" או "הוועדה"). ראה דוגמה לכתב המינוי של ועדה זו בנספח ב - דוגמה לכתב מינוי.
הרכב הוועדה יהיה:
סמנכ"ל תפעול ולוגיסטיקה/סמנכ"ל למינהל ולמשאבי אנוש או נציג מטעמם – יושב ראש הוועדה. 
חשב המשרד או נציג מטעמו – חבר ועדה.
מנהל הרכש או מי מטעמו – חבר ועדה.
ממונה הסייבר המשרדי או נציגו – חבר ועדה, במקרה של ציוד תקשורת וענ"א.
יושב ראש הוועדה ימנה מזכיר לוועדה מבין חברי הוועדה, ככל שניתן.
אופן פעילות הוועדה
יו"ר הוועדה יכנס את הוועדה בהתאם לבקשה מאת מנהל הרכש או ממונה הסייבר (לגבי ציוד הנמצא תחת אחריותו) ולכל הפחות אחת לשנה.
החלטות הוועדה תתקבלנה ברוב קולות של חברי הוועדה הנוכחים בישיבה, בתנאי שיו"ר הוועדה וחשב המשרד או נציגו נכחו בישיבה. הוועדה תתעד את החלטותייה בפרוטוקול, אשר ייחתם על ידי חברי הוועדה.
יו"ר הוועדה ימנה את מנהל הרכש או עובד אחר מטעמו, כאחראי ליישום החלטות הוועדה.
בעת הצורך, הוועדה תפנה לגורם מקצועי, לצורך קבלת חוות דעת מקצועית אודות פריטים מורכבים, כגון ציוד תקשורת, מחשבים, מכשירים חשמליים.
תפקידי הוועדה וסמכויותייה
[bookmark: _Ref8127092]ועדת בלאי ועודפים תהיה מוסמכת לסווג טובין, הנמצאים בבעלות המשרד, בכל אחד מהסיווגים הבאים:  
בלאי.
עודפי טובין.
טובין הניתנים לפירוק.	
עבור כל פריט טובין, אותו סיווגה הוועדה כאמור לעיל בסעיף ‎2.3.1, תחליט הוועדה אודות אופן הטיפול בטובין זה, בהתאם למפורט בהוראה זו.  
ראה תרשים המסכם את אופן הטיפול בעודפי טובין ובלאי בנספח ג - תהליך הטיפול בעודפי טובין ובלאי. 
[bookmark: _Ref8136914]סיווג פריטי טובין כבלאי
הוועדה תחליט לאשר פריט טובין כבלאי לאחר שתשתכנע כי הטובין יצאו מכלל שימוש וכי אין אפשרות או כדאיות כלכלית לתקנם, ובכלל זה ביחס לציוד ענ"א. הוועדה תחליט כי פריט טובין יסווג כבלאי, בין היתר, בהתקיים אחד מהמקרים הבאים: 
התיישנות טכנולוגית – התיישנות הנובעת מאי עמידת המוצר בדרישות הייעודיות, או מכך שישנם בשוק מוצרים המספקים את אותן דרישות ייעודיות על ידי שימוש בטכנולוגיות, שלא היו מוכרות או זמינות בעת רכישת המוצר הקיים, ושעלותן נמוכה באופן יחסי להוצאות או לתפוקות של המוצר הנוכחי.
התיישנות כלכלית – ציוד תקין ומתפקד שעלות הפעלתו אינה כדאית או ציוד שהתקלקל ועל פי חוות דעת מקצועית עלות תיקונו אינה כלכלית.
התיישנות פיזית – תפקוד לקוי כתוצאה משימוש רב, הבא לידי ביטוי בתפוקה ירודה או במספר תקלות רב מאוד.
במקרה שבו הוועדה תאשר כי הטובין הינו בלאי, מנהל הרכש יהיה אחראי לפנות את הבלאי מהמשרד למיחזור או להטמנה, בהתאם להוראות הדין ולחוקי העזר הרלוונטיים, כמפורט להלן:
לצורך פינוי בלאי למיחזור ניתן להיוועץ באגף לטיפול בפסולת במשרד להגנת הסביבה כדי לבחון אם קיים מתקן קצה, האוסף בלאי מסוג זה למיחזור.
בלאי שהינו פסולת מוצקה יפונה על ידי הרשות המקומית. במקרים שבהם קיימות כמויות פינוי חריגות, ניתן להתקשר עם קבלן פינוי, אשר ימציא חשבוניות ואישורים בגין פינוי הפסולת לאתר מעבר מורשה או לאתר הטמנה מורשה, על ידי המשרד להגנת הסביבה, בהתאם לרשימת אתרי ההטמנה לפסולת מעורבת.  
בלאי של ציוד חשמלי ואלקטרוני, סוללות ומצברים, כהגדרתם בחוק לטיפול סביבתי בציוד חשמלי ואלקטרוני ובסוללות, תשע"ב-2012, יטופל על ידי הגופים שהוכרו על ידי המשרד להגנת הסביבה כגופי יישום מוכרים (ראה מידע נוסף בנושא באתר השירותים והמידע הממשלתי).  
ממונה הסייבר במשרד יוודא כי מדיה מגנטית, מכל סוג שהיא, תושמד בטרם מסירתה לחברת מיחזור או לגופי יישום מוכרים. זאת באמצעות שבירה או מעיכה של הציוד הבלוי או ליווי הציוד לאתר המיחזור ופיקוח על השמדתו באתר.
מנהל הרכש או ממונה הסייבר, במקרים הרלוונטיים, ייתעד את רשימת הפריטים הבלויים, שהועברו לחברת המיחזור/לגוף היישום המוכר, ויחתים את נציג חברת המיחזור/גוף היישום המוכר על קבלת הפריטים. הטופס החתום על ידי הנציג ישמש עבור המשרד כאסמכתה לזיכוי הרישומים מהמלאי/מהמצאי, בנוסף לעותק מפרוטוקול ועדת בלאי ועודפים.
[bookmark: _Ref24035130]סיווג פריטי טובין כעודפים
החלטת הוועדה בדבר אישור פריט טובין כעודפים, תתבצע בהתאם לשיקולים הבאים: 
הוועדה השתכנעה כי אין למשרד עוד צורך בטובין, וכי אין הצדקה לשמור על הטובין כמלאי. 
הוועדה השתכנעה כי לטובין יש ערך כלכלי, הם אינם בלאי, וניתן להשתמש בהם. 
במקרה שבו הוועדה אישרה כי הטובין הם עודפים, הוועדה תחליט כיצד לטפל בטובין זה, כאמור בסעיף ‎2.5.3 להלן, בין היתר, בהתאם לשיקולים הבאים: 
כדאיות כלכלית וערך הטובין.
עלות אחסון והובלה של הטובין. 
[bookmark: _Ref19450782]הוועדה תחליט כיצד יש לטפל בטובין העודף, כמפורט להלן:  
ויסות תוך משרדי – הוועדה תבחן האם אחת מיחידות המשרד צריכה את הטובין, ותעביר לה את הטובין באופן מוסדר. 
ויסות בין משרדי הממשלה ויחידות הסמך - ויסות בין-משרדי ייעשה באמצעות מערכת מוט"ב, בהתאם להנחיות המופיעות במערכת.
מכירה של הטובין – בהתאם להוראת תכ''ם, ''היערכות וביצוע התקשרויות למכירה'', מס' 7.8.1.1.
מסירה ללא תמורה או מכירה תמורת סכום סמלי, מנימוקים שיירשמו בפרוטוקול הוועדה ובהתאם למפורט להלן: 
בהתאם לנסיבות העניין, תקבע הוועדה עבור הטובין מחיר סמלי, או תקבע שיימסרו ללא תמורה. 
מכירת עודפי הטובין בסכום סמלי או מסירה ללא תמורה תהיה עבור גופים הפועלים ללא מטרת רווח, למעט במקרים שבהם החליטה הוועדה אחרת מנימוקים שיירשמו.
הוועדה תחליט כיצד לפרסם את מסירת עודפי הטובין, באופן שיהיה נגיש לגופים רלוונטיים ללא מטרות רווח. פרסום זה יכלול נתונים כלליים על סוגי הטובין, כמות הטובין, מקום האיסוף וכל פרט רלוונטי אחר.
גוף ללא מטרת רווח, המעוניין בקבלת הטובין העודפים, ייפנה בכתב למשרד. פנייתו תכלול את הפרטים הבאים:
· שם העמותה/הגוף.
· תעודת רישום כתאגיד או אישור מעורך הדין על אודות מעמדו המשפטי.
· פירוט מטרות העמותה/הגוף.
· פירוט על אודות השימוש בטובין המבוקשים והצהרה כי אין בכוונתם למכור את הטובין לגוף שלישי.  
· הצהרה בדבר הטובין שקיבל הגורם המבקש מהממשלה במהלך 3 השנים האחרונות (ככל שקיבל), תוך פירוט מטרות השימוש בו.
הוועדה תהיה רשאית לשלול מעמותה, שלא עמדה בהצהרותיה, את האפשרות לקבל בעתיד טובין עודפים ממשרדי הממשלה.
טובין עודפים שלא נמצא להם דורש:
במקרים שבהם הוועדה פעלה בהתאם לאמור בסעיף ‎2.5.3 לעיל, אך לא מצאה דורש לטובין שהוכרזו כעודפים, הוועדה תבחן האם להגדיר את הטובין כבלאי, בהתאם לסעיף ‎2.4 לעיל. החלטה כאמור תהיה מנימוקים שיירשמו בפרוטוקול. 
סיווג פרטי טובין כניתנים לפירוק
ההחלטה בדבר טובין שאינם ראויים לשימוש, אולם ניתנים לפירוק, תאושר בהתאם לשיקולים הבאים: 
הוועדה השתכנעה, בהתבסס על הערכתו של מנהל הרכש בעניין שווי החלקים המפורקים, כי ניתן לפרק את הטובין וכי לאחר הפירוק, הטובין המפורקים יהיו בעלי ערך כלכלי או שימושי למשרד. 
הוועדה השתכנעה שערך הטובין לאחר הפירוק מצדיק את הליך הפירוק. 
הטובין המפורקים, אשר נועדו לשימוש המשרד, יועברו ויתועדו כמלאי ומצאי של המשרד.
הטובין המפורקים, אשר לא נועדו לשימוש המשרד, יאושרו על ידי הוועדה כטובין עודפים. במקרה זה, תפעל הוועדה בהתאם למפורט לעיל בסעיף ‎‎2.5.
לעניין חלקים שפורקו ואינם ראויים עוד לשימוש, תפעל הוועדה כמפורט בסעיף ‎2.4 לעיל.
אבטחת מידע
במקרה שבו החליטה הוועדה על הוצאה או מכירה של חלקי מחשב, אשר חל איסור על הוצאתם מרשות המשרד, הוועדה תפעל בהתאם להנחיות הבאות: 
בטרם הוצאת ציוד ענ"א מרשות המשרד או במקרים בהם נדרש להשמיד את הציוד, הוועדה תפרט את הציוד אשר מועבר מרשות המשרד או מושמד, לפי העניין, ותקבל אישור בכתב מאחראי אבטחת המידע במשרד.
רכיב אוגר מידע – הוועדה תמחק את כל המידע, הנמצא ברכיב אוגר מידע, באמצעות תוכנה ייעודית ובאמצעות כתיבה מחדש, בהתאם לתקן שייאשר ממונה הסייבר המשרדי.
דיווח לוועדה
מנהל הרכש במשרד או גורם מטעמו, ובמקרה של ציוד ענ"א - ממונה הסייבר במשרד או גורם מטעמו, יעביר לוועדה דיווח על המצאות עודפי טובין ובלאי, במסגרת ביקורת מלאי/מצאי תקופתית או במהלך בקרה יזומה אחרת.
עדכון רישומים
טובין שיימסרו למשרד אחר או שיימכרו/יימסרו לגורם חיצוני, יזוכו מרישומי המלאי או המצאי, בהתאם להחלטת הוועדה. 
בעת מכירתו או מסירתו של נכס המוגדר כ"רכוש קבוע", יש להקפיד ולעדכן את רישומי המלאי/מצאי, באופן שערך הרכוש הקבוע של המשרד ישקף את הרישומים הלכה למעשה.
 מסמכים נלווים
חוק חומרים מסוכנים, התשנ"ג-1993.
חוק לטיפול סביבתי בציוד חשמלי ואלקטרוני ובסוללות, תשע"ב-2012.
הוראת תכ''ם, ''היערכות וביצוע התקשרויות למכירה'', מס' 7.8.1.1.
הוראת תכ"ם, ''רישום רכוש קבוע'', מס' 2.2.0.8.
אגף לטיפול בפסולת במשרד להגנת הסביבה.
רשימת אתרי ההטמנה לפסולת מעורבת.  
אתר השירותים והמידע הממשלתי.
מערכת מוט"ב.
נספחים
נספח א – הגדרות.
נספח ב – דוגמה לכתב מינוי.
נספח ג – תהליך הטיפול בעודפי טובין ובלאי.
[bookmark: _נספח_א_–_[טבלת_שינויים_שבוצעו_בהורא]נספח ד – טבלת שינויים שבוצעו בהוראה.
נספח א
הגדרות

1. טובין –  פריטים ונכסים מוחשיים, למעט מקרקעין.
1. מלאי – נכס הנמצא בבעלות וברשות משרד או יחידת סמך, בין אם במחסן ובין אם ביחידה העושה בו שימוש שוטף. 
1. מצאי – נכס שנמסר לשימוש שוטף של יחידות המשרד או לעובדים לצורך מילוי תפקידם (כגון ריהוט משרדי, מערכת מיזג אוויר, רכב, תוכנות מחשב וכדומה), ובכלל זה טובין שהוגדרו כרכוש קבוע וכן קניין רוחני.
1. נכסים – משאבים, הנשלטים על ידי יישות כתוצאה מאירועי עבר, ואשר היישות צפוייה להפיק מהם הטבות כלכליות עתידיות או פוטנציאל שירות (לרבות רכוש קבוע).
1. פסולת מצוקה – פסולת עירונית, לרבות ממשקי בית, בתי עסק, תעשיה או חקלאות, שאינה מכילה חומר מסוכן, כהגדרתו בחוק חומרים מסוכנים, התשנ"ג-1993.
1. רכיב אוגר מידע – כונן קשיח [התקן זיכרון שהוא דיסק מכני (HHD) או כונן שבבי עובד (SSD), אשר על פי רוב אינו ניתן לניתוק ממארז המחשב, המאפשר אחסנה אמינה של מידע דיגיטאלי בנפח גדול], כרטיס זיכרון, זיכרון RAM וכדומה.
1. ציוד ענ"א –  ציוד לעיבוד נתונים אוטומטי, ובכלל זה ציוד מחשבים וציוד היקפי.
1. מערכת מוט"ב – מערכת אינטרנטית להסדרת הטיפול בעודפי טובין במשרדי הממשלה.
1. רכוש קבוע – נכסים מוחשיים אשר עונים על התנאים הבאים:
8. מוחזקים על ידי יישות לשם ייצור, או לשם הספקת טובין או שירותים, או לשם השכרה לגורמים אחרים, או לצרכים מנהליים.
8. צפוי שישתמשו בהם במשך יותר מתקופת דיווח אחת.
8. אינם מיועדים למכירה במהלך הפעילות הרגיל.
8. מוגדרים כרכוש קבוע בקטלוג המק"טים המרכזי במערכת מרכב"ה. 
8. נכסים העונים על כל הקריטריונים המפורטים בנספח א' בהוראת תכ"ם, ''רישום רכוש קבוע'', מס' 2.2.0.8.

[bookmark: start]בהתאם להוראת תכ"ם, ''ניהול עודפי טובין ובלאי'', מס' 9.1.0.1, הריני למנותכם כחברי ועדת בלאי ועודפים במשרד. בסמכות הוועדה לבחון ולאשר סיווג של טובין, הנמצאים בבעלות המשרד, ולהחליט אודות אופן הטיפול בהם. הוועדה תהיה רשאית להעסיק יועצים ומומחים לצורך עבודתה, ככל שנדרש.
בנושא ציוד תקשורת וענ"א, ממונה הסייבר המשרדי יהיה חבר ועדה גם כן.

מר/גב' __________ י/תכהן כיו"ר הוועדה.

מר/גב' __________ י/תשמש כמזכיר/ת הוועדה.

ויסות תוך משרדי / ויסות בין-משרדי / מכירה / מסירה (מנימוקים שיירשמו)


פסולת מוצקה תועבר על ידי המשרד למיחזור או תפונה על ידי הרשות המקומית


ציוד חשמלי ואלקטרוני יטופל על ידי גופי יישום מאושרים

